CRITERIS PER A LA CONVOCATÒRIA FI-FIAP’99 I FPI’99      15/10/98

Com a fruit dels estudis realitzats i del seguiment de les trajectòries acadèmiques i professionals dels estudiants de doctorat, han estat identificats una sèrie de factors que incideixen significativament en el fet que els estudis de doctorat assoleixin l'èxit, entès com a tal la lectura de la tesi i l'obtenció del títol de doctor.

Els criteris emprats es basen en l'operativització de les conclusions extretes, incorporant en forma de pesos, la influència de cadascun d'aquests factors en funció del grau de predicció observat.

La priorització s’ha establert en base als factors i pesos següents:

1. Expedient acadèmic de l’estudiant (50%)
2. Producció científica del director de la beca els 3 darrers cursos (15%)
3. Diferència entre els becaris graduats reals que hi ha a la línia de recerca i els que teòricament li correspondrien segons una distribució basada en la producció científica de la mateixa. (15%)
4. Finançament del projecte (10%)
5. Eficàcia de la unitat estructural en la lectura de tesis (4%)
6. Productivitat científica de la unitat estructural en PAR, PATT i EDP’s (2%)
7. Afavoriment de la distribució interdepartamental (a posteriori de la resta) segons la grandària de la uuee (4%)

A més s’ha afegit un últim factor amb la finalitat exclusiva de fer que aquelles sol·licituds no ajustades a forma quedin prioritzades als darrers llocs.

Per tal d'assignar uns punts a cada sol·licitud (i) per a cadascun dels factors a avaluar (f), ha estat aplicada la fórmula següent:

  Punts if = Pes f (	Valorif - Mín(Valor f)	)	
	Màx(Valorf) - Mín (Valorf)		

La puntuació final és el resultat del sumatori directe de les diferents puntuacions a cada factor per a cada sol·licitud.

Informació detallada pel càlcul dels factors:

1. Expedient acadèmic de l’estudiant (50%)

A partir de les notes de les assignatures de l’expedient acadèmic de l’estudiant. Es procedirà a una homogeneització de la nota d’expedient acadèmic dels candidats (convocatòries exhaurides), normalitzada pel coeficient corrector aplicat a aquells candidats que han realitzat estudis tècnics tant a dintre com a fora de la UPC. 

Per a els estudiants estrangers, dins del possible, s’intentarà homogeneïtzar la nota del candidat amb la dels estudiants espanyols, mitjançant l’ús de criteris estadístics (normalització per criteri de nombre de promoció, mitjana i variança al centre d’origen, etc.).

Quan aquest criteri no sigui aplicable, es farà una avaluació dels candidats estrangers mitjançant l’ús qualitatiu de criteris relatius al seu expedient acadèmic, currículum vitae i adequació a l’esperit de la convocatòria. La Comissió d’Investigació podrà entrevistar als candidats millor avaluats per tal d’ordenar les seves sol·licituds.

La Comissió d’Investigació es reserva la possibilitat d’incorporar a la valoració d’aquest factor la que correspongui a d’altres mèrits acadèmics del currículum del sol·licitant.

2. Producció científica del director de la beca els 3 darrers cursos (15%)

Com a indicador de producció científica s’ha computat el nombre de punts PAR dels cursos 94/95, 95/96 i 96/97.  Una vegada obtingut el resultat d'aquest indicador per a tots els directors de beca, s'aplica la fórmula general.

3. Diferència entre els becaris graduats reals que hi ha a la línia de recerca i els que teòricament li correspondrien segons una distribució basada en la producció científica de la mateixa. (15%)

Per a tota la població de línies de recerca no genèriques vigents a data 28/09/98 s’ha procedit a calcular la seva producció científica, d’acord amb la fórmula habitual (punts del curs + 50% punts curs anterior) i la seva activitat de transferència de tecnologia mesurada en PATT’97 (ingressosany+1/6 ingressosany-1+1/12 ingressosany-2)

La població teòrica de becaris actius s’ha considerat de 180 becaris graduats.

En base a la proporció de punts PAR que representa cada línia de recerca respecte del total de la població de línies, es distribueixen 120 dels becaris teòrics.

En base a la proporció de punts PATT que representa cada línia de recerca respecte del total de la població de línies, es distribueixen 60 dels becaris teòrics.

S’ha procedit a comptabilitzar el nombre de becaris FI/FPI actius a cada línia de recerca ponderant aquells becaris que estiguessin actius a més d’una línia de recerca.

La diferència entre els becaris teòrics i els becaris actius entre les línies de recerca associades a les sol·licituds presentades ha estat introduïda al model d’acord amb la fórmula general.

4. Finançament del projecte (10%)

D'acord amb els criteris establerts en la convocatòria, han de ser prioritzades les sol·licituds, la investigació de les quals es realitzi en el marc d'un projecte vigent i finançat per una entitat pública o privada al menys durant el primer any de gaudi de la beca. Per tant, es dona una puntuació de 10 o 0 segons tingui o no projecte associat.

5. Eficàcia de la unitat estructural en la lectura de tesis (4%)

Per a cada unitat estructural (uuee) han estat computades:
•	Les beques FI/FIP concedides durant els anys 1992, 1993 i 1994 (beques concedides) i
•	Les tesis llegides durant els cursos 94/95, 95/96 i 96/97 (tesis llegides)

S’ha procedit a calcular l’eficàcia en la lectura de tesis d’acord amb la formula següent: 
Eficàcia lectura tesis = Tesis llegides/Beques concedides.

S’ha establert un límit màxim de 3 per a aquest indicador. De la mateixa manera si beques=0 i tesis llegides>0, eficàcia=3, i si beques=0 i tesis=0, eficàcia=0.

A cada sol·licitud de beca li ha estat associada la puntuació corresponent a la uuee des de la que sol·licita la beca i s'ha introduït al model d'acord amb la fórmula general.

6. Productivitat científica de la unitat estructural en PAR, PATT i EDP’s (2%)

Per tal de valorar la productivitat científica de cada uuee, s’ha procedit a calcular els punts PAR (curs 96/97+50% curs 95/96), els punts PATT’97 -vegeu factor 4- i el nombre d’EDP’s  corresponents al curs 97/98.

Com a indicador de productivitat per a cada uuee, s’ha procedit a aplicar el càlcul següent:

Productivitatuuee=(2*%PAR+%PATT)/3*%EDP

on % correspon a la proporció que representa cada uuee respecte del conjunt de les uuee.

A cada sol·licitud de beca li ha estat associada la puntuació corresponent a la uuee des de la que sol·licita la beca i s'ha introduït al model d'acord amb la fórmula general.

7. Afavoriment de la distribució interdepartamental (a posteriori de la resta) segons la grandària de la uuee (4%)

Una vegada calculades les puntuacions per a cada sol·licitud d’acord amb els 7 factors enunciats i aplicats els pesos a cada factor corresponents als criteris establerts per la Comissió d’Investigació per a la convocatòria de 1999, i per tal d’afavorir la distribució interdepartamental, s’ha procedit a l’aplicació del criteri següent

a. S’ordena cada sol·licitud en funció de la seva uuee i de l’ordre de priorització (PRIOR) en base als factors anteriors.

b. A cada sol·licitud s’assigna un ordre dintre de cada uuee (INTRAUUEE)

c. S’aplica la fórmula següent:

	Factor distribució interdepart.=1-((8*(INTRAUUEE-1))/EDP’s

Si Factor distribució interdepart.<0; Factor distribució interdepart.=0

Nota: El valor "8", prové de la relació entre el nombre d'EDP's (1.500) i el nombre de becaris (180)

d. Al resultat obtingut s’aplica la fórmula general.

Factor sol·licituds no ajustades a forma.

Aquest factor s’ha afegit amb la finalitat exclusiva de fer que aquelles sol·licituds no ajustades a forma quedin prioritzades als darrers llocs.